kardosdrur/scandi-wiki huggingface dataset:
Miljøaffald

Miljøaffald er en sammentrækning af miljøfarligt affald og er et begreb der bruges i mange kommuner i landet.

Ordet dækker over produkter (og eventuelt emballage fra produkterne) der udgør en miljørisiko hvis det ikke specialbehandles på forsvarlig vis.

Produkterne er typisk giftige, kræftfremkaldende, allergifremkaldende, ætsende og/eller skadelige for åndedrættet. Desuden omfattes sprængfarlige emner og ting der påvirker miljøet negativt.

Alle elektriske apparater skaber fx en miljøfare når de smides i dagrenovationen –- de skal specialbehandles som elektronikaffald.

For visse produkter er der en minimumsgrænse for hvornår det betegnes som miljøfarligt.

Afskaffelse af miljøaffald
Miljøaffald må ikke smides i almindelig dagrenovation men kan i stedet afleveres på genbrugspladser, hos forhandleren, hvor produktet oprindeligt blev købt, eller i nogle kommuner til en miljøbil.

Eksempler på miljøfarlige produkter
Herunder opremses en række eksempler på miljøaffald. Denne liste omfatter langt fra alle produkter, og skal ikke bruges som grundlag for sorteringen i hjemmet eller på arbejdspladsen. Hvis man er i tvivl om hvorvidt et produkt er miljøfarligt, bør man altid kontakte kommunen for vejledning om korrekt bortskaffelse. Her kan i øvrigt også vejledes om korrekt bortskaffelse af ikke-miljøfarlige emner.

 Acetone (neglelakfjerner)
 Afkalknings- og afspændingsmidler
 Akkumulatorer (bilbatterier)
 Asbest-eternit (ældre tagplader og ældre kunstig skifer)
 Batikfarve
 Batterier (både almindelige og genopladelige, og alt affald der indeholder et batteri)
 Bly
 Bonevoks
 Brandslukkere
 Brintoverilte
 Denatureret sprit
 Eddikesyre
 Fremkaldervæske
 Fotopapir
 Fugemasse
 Gasbeholdere (også lightergas)
 Højfjeldssol med rør
 Hårfarve og blegemiddel til hår
 Inhalatorer
 Injektionsudstyr (kanyler og selve sprøjten samt evt. slanger)
 Kaustisk soda
 Lavenergipærer (sparepærer)
 Lim (alle slags, både stift og flaske)
 Linolie
 Loddetin
 Lysstofrør
 Låsespray
 Medicin
 Metalpudsemidler (Brasso m.fl.)
 Maling (også vandbaseret)
 Mikrofilm
 Myggebalsam
 Negativer fra kamerafilm
 Neglelak
 Polaroidkasetter
 Silikone
 Spraydåser
 Stoftrykfarver
 Sulfo
 Tapetklister
 Termometre (både kviksølv og elektriske)
 Terpentin
 Toiletrens
 Tushpenne

Eksterne links 
 Miljøbilen i Frederiksberg Kommune

Affald
Kørebane

En kørebane eller en vognbane er en sektion af en vej der er tilpas bredere end en bil til at denne kan følge vejen i en passende hastighed, ud fra forholdene på og omkring vejen.

Ofte er kørebaner afmærket med striber, helleanlæg, farvet underlag eller forskel i belægning. Mest anvendt i Danmark er hvide striber for vedvarende afmærkning og gule striber til midlertidige ændringer, eksempelvis vejarbejde. Hvis der er både gule og hvide striber, skal de gule respekteres, uanset at man da overskrider hvide opmærkninger. Striberne kan være udformet som såkaldte rumlestriber, for at øge køretøjernes opmærksomhed.

Mest almindelig er midterstriben, der angiver, at man skal køre på højre side af striben. Her kan suppleres med en kantstribe, der eventuelt afgrænser en cykelsti som parallel kørebane. På større veje er der ofte, men ikke altid, afmærket flere kørebaner i samme retning. Visse steder uden afmærkning af kørebaner i samme retning kan der for eksempel være så smalt at to personbiler godt kan køre i hver sin kørebane ved siden af hinanden, mens en lastbil er for bred til, at der kan være nogen ved siden af.

Kørebaner omfatter alle slags vejbaner for kørende trafik, og dermed også svingbaner til trafik, der skal dreje fra ved en sidevej, busbaner der sikrer busserne bedre fremkommelighed, opmarchbaner ved færger, cykelstier og andre spor til særlige færdselsgrupper.

Stregerne på kørebanerne varierer fra land til land, hvad angår typer eller farver.

Se også 

Vejens udstyr
Farvestik

Farvestik er en misfarvning af et fotografi. Fænomenet benævnes ofte med den fejlagtige farve, så f.eks. en rød misfarvning kaldes rødstik.

I nogle situationer er farvestik påført med vilje. Gulstik kan f.eks. bruges til at give indtryk af varme, mens blåstik kan give indtryk af kulde og ro. Men farvestik kan også opstå ved en fejl, og nogle typiske årsager er:
 Forkert hvidbalance eller film tilpasset en forkert farvetemperatur. En dagslysindstilling brugt i glødelampelys vil give gulstik, og det omvendte vil give blåstik.
 Falsk lys – dvs. strø-lys som er kommet på filmen på grund af fejlbetjening eller et defekt kamera – vil typisk give gulstik.
 Uklar luft på på optagelsestidspunktet, som f.eks. tobaksrøg, kan give blåstik.
 Film, som er opbevaret for lang tid, kan give grønstik.
 Fejlbehandling ved fremkaldelse eller kopiering kan give forskellige typer farvestik.

Fotografi
Svingbane

En svingbane er en kørebane der er beregnet til køretøjer, der ønsker at svinge af til en sidevej længere fremme.

Svingbaner er normalt opmærket med pile, der starter med en streg parallelt med kørebanen for at "knække" i 45° eller 90° til den side, hvor man kan dreje. Gradtallet kommer an på sidevejens retning. Visse steder kan pilene kombineres, hvis svingbanen fører til to sideveje, eller der kan midt på "skaftet" af pilen være en blændet sidegren, hvis man ikke må svinge ad den førstkommende vej, men skal fortsætte til den næste.

Vejens udstyr
NOW Music

NOW Music er et dansk joint venture bestående af EMI, Sony Music og Universal Music. Selskabet udgiver blandt andet NOW (That's What I Call Music!), som er en serie af opsamlingsalbums, og efterfølgeren til Absolute Music. Der udkomer 19 udgivelser i serien 2002-2007. Mellem udgivelse 18 og 19 holdt serien et års pause, hvor der i stedet var 3 dobbelt-cd udgivelser i serien Now Hot Hits & Cool Tracks.

Udover den egentlige NOW (That's What I Call Music!)-serie er der også udgivelser i serier såsom NOW Big Hits, NOW Christmas etc. Desuden er der også udgivelser, hvor ordet NOW er erstattet af ordet Absolute i albumtitlerne.

Udover cd-udgivelserne er der også udgivet DVD'en Now Pop Quiz, som er en musikquiz der udkom den 19. november 2007.

NOW (That's What I Call Music!) 
NOW (That's What I Call Music!) cd'erne består af 19 udgivelser, som hver indeholder 19 eller 20 numre. Samlet set består serien af 372 numre, hvoraf Robbie Williams medvirker på de 10 af dem (Robbie Williams er også den musiker der medvirker flest gange på Absolute Music-serien). Det danske musiknavn der medvirker flest gange er Nik & Jay med 8 gange efterfulgt af Outlandish med 5 gange. 

Top 10: Musikere der har medvirket flest gange på NOW 1 – 19.
1. Robbie Williams: 10 gange 
2. Fergie: 9 gange (8 af gangene med The Black Eyed Peas)
2. Will.I.Am: 9 gange (8 gange med The Black Eyed Peas og 1 gang med Pussycat Dolls)
4. Brian McFadden: 8 gange (5 af gangene med Westlife)
4. Sugababes: 8 gange 
4. Nik & Jay: 8 gange 
7. P!nk: 7 gange 
8. Blue: 6 gange 
8. Coldplay: 6 gange 
8. Kylie Minogue: 6 gange

NOW Hot Hits & Cool Tracks

NOW Big Hits 
Now Big Hits, eller X-treme Big Hits som serien hed til og med 2003 – eller Absolute Hits 2010/Absolute Hits 2011/Absolute Hits 2012, som de seneste udgivelser i serien hedder – er en serie af opsamlingsalbum, der indeholder nogle af de enkelte års største hits. Serien består af dobbelt-cd'er med 16-21 sange på hver cd. Samlet set består serien af 548 sange (til og med Absolute Hits 2012).

NOW (That's What I Call Christmas) 

 Fra 1996-2001 og i 2006 er NOW Christmas blevet udgivet under navnet Absolute Christmas.

NOW (That's What I Call Music! Summer) 

 11. juni 2007 udgav NOW Music cd'en Alle Tiders Summerparty, som er en dobbelt-cd bestående af sommerhits.

NOW Dance

NOW Clubbing

NOW Hip Hop 

 2. maj 2005 udgav NOW Music cd'en Street Dance Battle.

Kilder

Eksterne henvisninger
NOW 14

Now (That's What I Call Music 14) er et dansk opsamlingsalbum udgivet 11. november 2005 i kompilation-serien NOW Music.

Spor 
 Robbie Williams: "Tripping" 
 Gwen Stefani: "Cool" 
 The Black Eyed Peas: "Don't Lie"
 Gavin DeGraw: "Chariot"
 Shakira feat. Alejandro Sanz: "La Tortura"
 Pussycat Dolls feat. Busta Rhymes: "Don't Cha" 
 Brian McFadden: "Irish Son"
 Kelly Clarkson: "Behind These Hazel Eyes"
 Backstreet Boys: "Just Want You To Know"
 L.O.C.: "Frk. Escobar"
 Rihanna: "Pon De Replay"
 Gorillaz: "Dare"
 The Rasmus: "No Fear"
 Tue West: "Tankespind"
 Jokeren: "Rastløs"
 Franz Ferdinand: "Do You Want To"
 Junior Senior: "Take My Time"
 Mew: "The Zookeepers Boy"
 Depeche Mode: "Precious"
 Coldplay: "Fix You"

Eksterne henvisninger 
 Now That's What I Call Music! 14 front- og backcover

Album fra 2005
NOW Music
Standardista

Begrebet standardista er blevet generel nomenklatur, der beskriver en webudvikler, som er aktivt involveret i skabelsen og/eller promotionen af webstandarder. Det blev først brugt af Joe Clark i bogen om tilgængelighed, Building Accessible Websites (Opbygning af Tilgængelige Websites).

Ekstern henvisning 
 joeclark.org

Programmering
Nattens engel (film fra 1998)

Nattens engel er en dansk gyser fra 1998, instrueret af Shaky González. Det er den første danske vampyrfilm siden Carl Th. Dreyers Vampyr fra 1932. Oprindelig havde instruktøren Shaky González en idé til en kortfilm, som han begyndte at lave sammen med nogle venner i 1995. Men projektet løb tør for penge og blev lagt i skuffen. Efter et års tid talte Shaky så med Peter Aalbæk Jensen om idéen, og enden på det blev en hel spillefilm.

På rollelisten ses bl.a. Maria Stokholm, Mette Louise Holland, Tomas Villum Jensen, Karin Rørbech, Christian Grønvall, Nikolaj Coster-Waldau, Ulrich Thomsen og Mads Mikkelsen. Nattens engel dog blev ikke den store biografsucces med kun godt 20.000 solgte billetter, men den modtog to Robert-statuetter for Bedste Make-Up og Bedste Special Effects, og derudover var musikken også nomineret. I Rom ved Fantafestivalen vandt den "The Méliés d'Argent Award", som gives til Bedste Europæiske Fantasy Film.

Handling 
Rebecca arver godset Engellundgård efter sin bedstemor, som var meget optaget af det okkulte specielt vampyrer. Da Rebecca tager med sin kæreste og bedste veninde ud for at inspicere godset, finder de i kælderen en gammel bog om en vampyr, der viser sig at være Rebeccas forfader. De læser højt fra bogen og lærer, hvordan Rebeccas forfader, Rikard, i 1850 blev bidt (bogstaveligt talt) af det onde og forvandlet til vampyren Rico Mortiz.

De læser også om en masse mystiske forsvindinger af purunge piger og om Thim og hans bande småkriminelle, der tog kampen op mod Rico og hans håndlangere for kun få år siden. Endelig læser de også om Marie, der blev gjort gravid af Rico, men konfronterede ham, dræbte hans ufødte søn og sendte ham til evig hvile i en gammel kiste. Mens Rebecca roder rundt i kælderen finder hun en gammel stenkiste, hvori der ligger et flagermus-skelet, og hun finder også en gammel papirsrulle med klare instrukser til, hvordan man vækker vampyren til live.

Medvirkende 
 Maria Karlsen som Rebecca
 Mette Louise Holland som Charlotte
 Tomas Villum Jensen som Mads
 Ulrich Thomsen som Alex
 Karin Rørbech som Marie
 Erik Holmey som Rico Mortiz
 Christian Grønvall som Rikard
 Hector Vega Mauricio som Esiah
 Thomas Bo Larsen som Gary
 Mads Mikkelsen som Ronnie
 Nikolaj Coster-Waldau som Frankie
 Thomas Eje som Boomer
 Beate Bille som Rikards kone

Referencer

Eksterne henvisninger 
 

Danske film fra 1998
Gyserfilm fra Danmark
Vampyrfilm
Dansksprogede film
Parforcejagt

Parforcejagt (par force, fransk: med magt) er en jagtform hvor byttedyret udmattes inden det dræbes. Det sker ved at lade hunde jagte dyret, mens rytterne følger efter. Når dyret segner af udmattelse, stiger den udvalgte jæger, som regel kongen, af hesten og dræber byttet med en hirschfænger (en lang dolk).

Et karakteristisk træk ved områder anvendt til parforcejagt er veje anlagt i stjerneform, så jægerne kan stå i vejkrydsene og lettere overskue hundenes jagt af vildtet. Det ses bl.a. på Eremitagesletten, i Store Dyrehave ved Hillerød og den sydlige del af Gribskov. Stjerneformen kan stadig ses på kort over områderne.

De sidste parforcejagter blev holdt i Danmark på Frijsenborg ved Hammel sidst i 1800-tallet.

I 2015 blev Parforcejagtlandskabet i Nordsjælland udnævnt til UNESCO verdensarv under kriterierne ii og iv.

Se også 
 Parforcejagt og Eremitagen

Referencer

Eksterne henvisninger 
 Skov- og Naturstyrelsen
 Parforcejagt billeder
 Parforcejagten, Økobase Fantasiens Ø (Store Dyrehave)
 Jægersborg Dyrehave, Skov- og Naturstyrelsen, Vandreture i Statsskovene nr. 22
 Den officielle UNESCO parforcejagt hjemmeside
Når engle elsker

Når engle elsker er en dansk film fra 1985.
Manuskript Nils Schou.
Instruktion Tom Hedegaard og Peter Eszterhás.
Blandt de medvirkende kan nævnes:

Jesper Langberg
Lone Hertz
Lars Simonsen
Tammi Øst
Henrik Koefoed
Anne Dorte Michelsen
Paul Hüttel
Puk Schaufuss
Ove Sprogøe
Pernille Højmark
Ann Hjort
Jens Arentzen
Poul Thomsen
Hannah Bjarnhof

Eksterne henvisninger 
 

Spillefilm fra Danmark
Danske film fra 1985
Film instrueret af Tom Hedegaard
Tre slags kærlighed

Tre slags kærlighed er en dansk film fra 1970, instrueret af Mac Ahlberg efter manuskript af Peer Guldbrandsen.

Medvirkende
Gun Falck
Klaus Pagh
Søren Strømberg
Bent Warburg
Susanne Jagd
Lise-Lotte Norup
Tove Bang
Tove Maës
Benny Hansen
Poul Glargaard
John Larsen
Børge Møller Grimstrup

Eksterne henvisninger 
 

Danske film fra 1970
Træskib

Mennesker har bygget træskibe helt tilbage i historien. Danmark har stadig en beholdning af bevaringsværdige skibe, hvoraf mange er bygget i træ.

Det 23 meter lange egetræsskib Nydambåden stammer fra år 320 e. Kr. Det blev fundet i 1863 i Nydam Mose. Et af de ældste træskibe er hjortspringsbåden fra 350 f.Kr..
 Det største eksisterende træskib i verden er Fregatten Jylland bygget i 1860 og bevaret som museumsskib i Ebeltoft.

Kendte danske træskibe 
 Fragtgalease Vanja af 1951
 Skonnerter Mira, Saga, Freia, Fulton, Fylla, Halmø, Johanne, Lilla Dan, Lovise Moland, Marilyn Anne, Jens Krogh, (snurrevodskutter ) Maja, Martha, Meta, Brigantinen Lille Bjørn, Brita Leth, Fembøringer Åfjordsbådene, Galeaser Anna Møller, Donna Wood (ex fyrskib), Frem, Haabet, Havet, Hjalm, Skibladner II, Anna Elise (snurrevodskutter), W. Klitgaard (hajkutter), Yukon. Jagter Jensine, Solvang, Barkentinen Loa
 Tremastede skonnerter Den Store Bjørn
 Kapsejlere Margot og Bellina (begge SSB – Sydskandinavisk Klassebåd B) fra henholdsvis 1927 og 1928.
Men der findes mange flere, og hvis man vil læse så blodet suser om at sejle træskib, findes blandt andet flere bøger om Monsunen, som digteren Knud Andersen sejlede jorden rundt i 1930'erne.

Kilder

Eksterne links 
Dansk Forening for Ældre Lystfartøjer

Danmarks Museum for Lystsejlads, Valdemar Slot

Margot (SSB – Sydskandinavisk Klassebåd B)

Se også 
 Sejlskib

Skib
Skibstyper
Aljechins kanon

Aljechins kanon er en opstilling i skak, navngivet efter den tidligere verdensmester i skak, Alexander Aljechin. Stillingen fik navn efter et parti som Aljechin vandt mod en anden fremtrædende stormester, Aron Nimzowitsch i San Remo 1930. Ideen består i at opstille de to tårne på samme linje og yderligere placere dronningen bag ved dem. Denne opstilling er det stærkest mulige batteri hvis man ikke har ekstra officerer opstået ved bondeforvandlinger, og giver et meget stort pres på modstanderens stilling med trussel om at trænge ind i denne, hvilket ofte vil være begyndelsen til et afgørende angreb. "Stampartiet" nedenfor blev afgjort med gevinst kun fire træk efter "kanonens" opstilling. 

Aljechins kanon optræder ikke så ofte i partier, fordi de involverede brikker normalt er i brug til dækning af trusler andre steder på brættet. Den heldige brug af kanonen vil normalt også kræve, at den ved sin opstilling truer virkelig betydningsfulde felter i modstanderens stilling. At forsøge at opstille den i andre tilfælde vil kun betyde tab af tempo, hvilket ofte er særdeles uheldigt og kan medføre tab af partiet.

Det første parti med Aljechins kanon forløb således: 

1.e4 e6 2.d4 d5 3.Sc3 Lb4 4.e5 c5 5.Ld2 Se7 6.Sb5 Lxd2+ 7.Dxd2 0–0 8.c3 b6 9.f4 La6 10.Sf3 Dd7 11.a4 Sbc6 12.b4 cxb4 13.cxb4 Lb7 14.Sd6 f5 15.a5 Sc8 16.Sxb7 Dxb7 17.a6 Df7 18.Lb5 S8e7 19.0–0 h6 20.Tfc1 Tfc8 21.Tc2 De8? 22.Tac1 Tab8 23.De3 Tc7 24.Tc3 Dd7 25.T1c2 Kf8 26.Dc1 
(Se diagrammet til højre. Dette er tidspunktet, hvor Aljechin har opstillet Aljechins kanon, og han fortsætter med at vinde partiet.)
...Tbc8 27.La4 b5 28.Lxb5 Ke8 29.La4 Kd8 30.h4! h5 31.Kh2 g6 32.g3 1-0

Seks år senere, i 1936, tabte William Winter til Aljechin i Nottingham, hvor denne atter benyttede denne opstilling til at sikre sig sejren.

Tilsvarende opstilling 
Den originale Aljechin-kanon har som nævnt dronningen bag tårnene, hvor den er mest beskyttet og understøtter disses virkning maksimalt. Nogle vil tale om en Aljechin kanon også i de tilfælde, hvor dronningen er placeret mellem de to tårne, altså rækkefølgen T-D-T i stedet for T-T-D. Det er bemærkelsesværdigt, at et parti mellem Richard Reti og Rudolf Spielmann, spillet i Wien 1928, havde denne opstilling – og i øvrigt i forløb og slutstilling udviser en slående lighed med det ovenfor gengivne.

Ekstern henvisninger 
 Partiet Aljechin-Nimzowitch på www.chessgames.com
 Partiet Reti-Spielmann med den alternative "kanon"

Skakregler og skakbegreber
Store orkan 1780

Den store orkan 1780 (engelsk: Great Hurricane of 1780) betragtes som den mest dødelige atlantiske tropiske cyklon til alle tider. Omkring 22.000 mennesker omkom, da stormen drog hen over Martinique, St. Eustatius og Barbados i perioden 10. oktober til 16. oktober. Dertil kom tusindvis af dødsfald på havet.

Stormen 
Orkanen ramte det caribiske hav midt under den amerikanske revolution og gjorde stor skade på de britiske og franske flåder, der kæmpede om kontrollen med området. En flåde under kommando af den britiske admiral George Rodney, som var på vej fra New York til Vestindien blev spredt og stærkt skadet af stormen. Ved ankomsten til Barbados kunne admiral Rodney opgøre skaderne til otte mistede ud af 12 krigsskibe sammen med størstedelen af disses mandskaber.

En britisk spejder udsendt for at danne sig et overblik over skaderne rapporterede, at stormen havde holdt sig nær Barbados i to dage. Ødelæggelserne var så omfattende, at spejderen fejlagtigt troede, at stormen havde haft selskab af et jordskælv. Øen var næsten totalt jævnet med jorden. Snesevis af fiskerbåde kom ikke tilbage fra deres ture. Næsten alle familier på øen mistede familiemedlemmer under stormen.

Trivia 
Den atlantiske orkansæson i 1780 var speciel derved, at den omfattede tre orkaner, der hver kostede mindst 1.000 mennesker livet; alle tre forekom i oktober.

Antallet af solpletter nåede rekordhøjde omkring 1780 – højeste niveau gennem flere århundreder. Under selve toppen af solpletcyklus, ca. 1775-1785, omfattede et usædvanligt stort antal af ødelæggende orkaner – 3 i top 10, 6 i top 25 af de mest ødelæggende orkaner, der er registreret i de seneste fire århundreder. Solens aktivitet har siden kun givet større antal af solpletter i cyklerne, der toppede i 1958 og 2000-2002, der havde det generelt højeste niveau for solaktivitet i flere tusinde år.

Andre atlantstorme, der kostede meget store antal af menneskeliv, omfatter orkanen Mitch og Galveston-orkanen (1900); til sammenligning kostede orkanen Katrina færre end 2.000 menneskeliv.

Orkaner
Cowboy

En cowboy er en amerikansk kvæghyrde.

Cowboys passede oprindeligt flokken af kvæg fra hesteryg og var tit væk i lange perioder, når kvæget skulle flyttes, f.eks. i forbindelse med auktioner.
Kvæghyrdernes storhedsperiode lå i årene mellem 1850 og 1880. Fra 1880'erne overtog jernbanerne kvægtransporterne, og sammen med en massiv udryddelse af kvæg pga. sygdom blev der ikke meget arbejde til overs for de mange cowboys.
Skagen Skipperskole

Skagen Skipperskole (fra maj 2017 officelt Martec Skagen) er en navigationsskole beliggende i Skagen. Den blev grundlagt i 1921, og er Danmarks eneste tilbageværende skipperskole

Den 9. december 2011 flyttede skolen til et nyopført byggeri på 2.300 km2 ved Skagen Havn.
Det topmoderne nybyggeri har medført at skipperskolen blev stillet i en økonomisk svær situation, hvilket har været en af årsagerne til at skolen i maj 2017 fusionerede med Martec, som er et maritimt uddannelsescenter beliggende i Frederikshavn.

Uddannelser 
Udover korte kurser, udbyder Skipperskolen disse maritime uddannelser:

 Fiskeskipper af 3. grad
 Fiskeskipper af 1. grad
 Kystskipper
 Sætteskipper
 Skibsfører
 Styrmand
 Omskolingsforløb fra fiskeskipper af 3. grad til kystskipper
 Omskolingsforløb fra fiskeskipper af 1. grad til sætteskipper

Eksterne henvisninger 
 Skolens hjemmeside

Uddannelsesinstitutioner i Danmark
Skipperskole
Etableret i 1921
Navigationsskole

En navigationsskole er en skole til uddannelse af skibsofficerer samt til kystskipper, sætteskipper og skibsfører. I Danmark har vi navigationsskoler i Marstal, Svendborg og Skagen. Den sidste uddanner også til fiskeriflåden.

Se også 
 Navigationsdirektør

Noter

Eksterne henvisninger 
 Marcussen, Jørgen, Navigatøruddannelsen - nogle historiske bemærkninger (webdokument, revideret 23. marts 2015 med omfattende kildehenvisninger) (set 23. september 2015).Uddannelsesinstitutioner

Uddannelse i Danmark
Polyfoni

Betegnelsen polyfoni bruges om flerstemmig musik, hvor stemmerne er udformet som selvstændige melodilinjer, der sekundært harmonerer med hinanden. Modsætningen hertil er monofoni, bestående af melodi uden akkompagnerende harmonier eller homofoni, hvor harmonien tilvejebringes ved flere stemmers samtidige samklang.

I klassisk musikundervisning skelnes traditionelt mellem vokalpolyfoni, som er Palestrinas stil, og instrumentalpolyfoni, som er Bachs stil.

Inden for den klassiske europæiske kunstmusik var polyfoni stort set enerådende i den sene middelalder og renæssancen, men polyfoni er også i mindre grad blevet dyrket i alle senere perioder.

I moderne tid findes den polyfoniske spillestil især udbredt inden for den amerikanske NewOrleans Jazz, der har sin oprindelse fra slutningen af 1800-tallet. Blæsergruppen består her af trompet, klarinet og trombone, hvoraf de to sidstnævnte instrumenter spiller selvstændige, improviserede melodiske linjer i polyfoni med trompetens hovedstemme.

Musikteori
Androfili og gynofili

Gynofili (eller gynefili) (fra græsk gunē, "kvinde" + -phili, "kærlighed") er romantisk og/eller seksuel tiltrækning rettet mod voksne kvinder, og androfili (fra græsk andro-, "mand," + -phili, "kærlighed") er tiltrækning rettet mod voksne mænd.

Anvendelse af betegnelse 
Der er to primære anvendelser af disse betegnelser:

1. Seksuel orientering og kønTermerne gynofili og androfili kan bruges om den seksuelle orientering hos personer med en ikke-binær kønsidentitet, da betegnelserne homoseksuel og heteroseksuel kan være problematiske, da de ikke blot indikerer hvilket køn personen er tiltrukket af, men også personens eget køn.

2. Seksuel orientering og alderGynofili og androfili kan bruges til at skelne seksuel tiltrækning rettet mod voksne fra pædofili, dvs. seksuel tiltrækning rettet mod børn. Inden for behandling af pædofile bruges gynofili om "tiltrækning til voksne kvinder", og målet med behandlingen kan være at erstatte pædofili med gynofili.

Betegnelsen androfili har endvidere været brugt om samfund (som det antikke græske) hvor seksuelle forhold til drenge blev regnet som normalt men hvor homoseksualitet regnedes som socialt uacceptabelt.

Litteratur 
 Dynes, Wayne R. (ed.) (1990) Androphilia. Encyclopedia of Homosexuality, St. James Press, 

Seksuel orientering
Sexologi
Glasfiber-armeret plast

Glasfiber-armeret plast er et meget anvendt produkt i bilindustrien til fremstilling af karrosseridele og i visse tilfælde hele karrosserier. Glasfiberarmeret plast er meget stærkt og samtidig let at fremstille og bearbejde, men er væsentligt langsommere at fremstille i masseproduktion.

Plast
Kompositmaterialer
Fiber-armeret plast